text: AC Horsens-sponsorer sendt ud af lounge
  16 august 2015 kl. 14.08
  Fodboldklubben AC Horsens er så økonomisk trængt, at der ikke er plads til sponsorerne i klubbens lounge.
  
  Det går hverken godt på banen eller med økonomien for fodboldklubben AC Horsens. Derfor har klubben valgt at leje lokalerne ud, hvor sponsorerne plejer at opholde sig og spise inden hjemmekampene.
  I stedet er sponsorerne sendt over i en nærliggende hal. Udlejningen betyder også, at sponsorerne ikke får lov til at se kampen fra loungen, men i stedet skal sidde på de almindelige siddepladser.
  Se indslaget her, hvor Horsens' direktør Kristian Nielsen forklarer, hvorfor sponsorerne skal smides ud af loungen. (1:46)
  